แนวโน้มดัชนีเช้านี้ปรับขึ้นตามภูมิภาค
นักวิเคราะห์ฯคาดตลาดหุ้นไทยเช้านี้ปรับขึ้นในกรอบจำกัด แนวเดียวกับตลาดภูมิภาคที่เช้านี้ส่วนใหญ่บวกตามดาวโจนส์
9 ก.ค. 2553

นักวิเคราะห์ฯคาดตลาดหุ้นไทยเช้านี้ปรับขึ้นในกรอบจำกัด แนวเดียวกับตลาดภูมิภาคที่เช้านี้ส่วนใหญ่บวกตามดาวโจนส์
นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้คาดว่าจะปรับตัวขึ้นได้แต่ในกรอบจำกัด ในทิศทางเดียวกับตลาดหุ้นอื่นในภูมิภาคเอเชียที่เช้านี้ส่วนใหญ่จะอยู่ในแดนบวกตามดาวโจนส์ ภายหลังจากตัวเลขขอรับสวัสดิการว่างงานของสหรัฐฯออกมาลดลง ส่วนเรื่องปัญหาในแถบยุโรปก็อยู่ในช่วงของการพักรอดูต่อไปแต่ยังถือเป็นความเสี่ยงของตลาดฯอยู่ 
ทั้งนี้ คาดว่าหุ้นในกลุ่มแบงก์ และกลุ่มพลังงานคงจะปรับตัวขึ้นนำตลาดได้ เนื่องจากเมื่อวานนี้ราคาน้ำมันได้ปรับตัวขึ้นสูงสุดในรอบ 1 สัปดาห์ นอกจากนี้ทาง IMF ก็ได้ปรับคาดการณ์ตัวเลข GDP ของไทยในปีนี้เพิ่มขึ้น เป็นเติบโต 7%  ถือว่าสูงสุดในเป็นอันดับที่ 2 ในภูมิภาค สำหรับปัจจัยการเมืองยังไม่มีอะไร
พร้อมให้แนวรับ 810-815 จุด แนวต้าน 825-826 จุด